
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02252/2013-04
17.01.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 17.01.2014. године, донела је
О Д Л У К У

о акредитацији студијског програма
основних академских студија
Утврђује се да УНИВЕРЗИТЕТ У БЕОГРАДУ – ТЕХНИЧКИ ФАКУЛТЕТ У БОРУ са седиштем у  DOCVARIABLE ConvertString(Adresa,1,5) \* MERGEFORMAT ВОЈСКЕ ЈУГОСЛАВИЈЕ 12,  DOCVARIABLE ConvertString(Sediste,1,5) \* MERGEFORMAT БОР, ПИБ:  DOCVARIABLE PIB \* MERGEFORMAT 100629192, Матични број: 07130210,  испуњава прописане стандарде за акредитацију студијског програма: основне академске студије – ИНЖЕЊЕРСКИ МЕНАЏМЕНТ у оквиру поља техничко-технолошких наука и то за упис 120 (стодвадесет) студената у седишту Установе.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ – ТЕХНИЧКИ ФАКУЛТЕТ У БОРУ са седиштем у  DOCVARIABLE ConvertString(Adresa,1,5) \* MERGEFORMAT ВОЈСКЕ ЈУГОСЛАВИЈЕ 12,  DOCVARIABLE ConvertString(Sediste,1,5) \* MERGEFORMAT БОР, је дана 04.11.2013. године поднела захтев за акредитацију студијског програма основне академске студије – ИНЖЕЊЕРСКИ МЕНАЏМЕНТ у оквиру поља техничко-технолошких наука под бројем 612-00-02252/2013-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ – ТЕХНИЧКИ ФАКУЛТЕТ У БОРУ и предлог одлуке, достављени су Комисији за акредитацију и проверу квалитета.
Назив дипломе: ДИПЛОМИРАНИ ИНЖЕЊЕР МЕНАЏМЕНТА (дипл.инж.мен.).

Студијски програм основних академских студија Инжењерски менаџмент садржи све елементе утврђене законом. Адекватно су дефинисани назив и циљеви студијског програма,  Врста студија и исходи учења, Академски назив, Услови за упис на студијски програм. Овај студијски програм траје четири године (осам семестара) на којима се стиче 240 ЕСПБ. Број бодова је правилно дефинисан за сваки обавезни и изборни предмет, као и за завршни рад. Правилником је предвиђено и стицање додатних бодова изнад 240ЕСПБ за ваннаставне активности студената, што је похвално јер се студенти мотивишу на додатно ангажовање. На студијама инжењерског менаџмента, постоје два модула од седмог семестра и то Пословни менаџмент и Информатички менаџмент.

Предуслови за упис појединих предмета дати су у оквиру књиге предмета. Услови за прелазак са других студијских програма нису баш најпрецизније дефинисани они би могли бити нешто боље дефинисани. 

Прилог 1.1 -Структура програма  јавно је публикована на сајту установе www.tf.bor.ac.rs  

Студијски програм Инжењерски менаџмент обезбеђује стицање одговарајућих компетенција за обављање посла дипломираног инжењера менаџмента.  - Сврха програма јавно је публикована на сајту установе www.tf.bor.ac.rs 

Сврха програма Инжењерски менаџмент је јасно формулисана. Програм обезбеђује стицање компетенција које су друштвено оправдане и корисне. Сврха  програма у потпуности остварује мисију и циљеве Техничког факултета у Бору – давање адекватног одговора задовољењу потреба младе генерације за високим образовањем и интеграцијом стеченог знања у европском образовном простору како радом у организацијама материјалне производње и организацијама за пружање услуга, тако и за наставак школовања на мастер нивоу.

Циљеви су добро формулисани, у складу су са задацима Установе и укључују стицање компетенција и вештина студената. Међутим, замерка је што се нигде у оквиру циљева не наводи да овај програм садржи два модула Пословни менаџмент и Информатички менаџмент, што се свакако одражава и на циљеве који се желе програмом остварити, као и на компетенције студената које се стичу.  Прилог 1.1 -Циљеви програма  јавно су публиковани на сајту установе www.tf.bor.ac.rs  

Наведене су опште и предметно специфичне компетенције. И једне и друге су добро дефинисане, али би могле бити нешто конкретније, посебно је значајна замерка овде што се нигде не наводи разлика у компетенцијама које студенти стичу у зависности од избора модула Пословни менаџмент или Информатички менаџмент. Што је препорука за установу да коригује. Прилог 4.1 Додатак дипломе је дат.

Курикулум студијског програма Инжењерски менаџмент траје 4 године, односно 8 семестара, (укупно 240 ЕСПБ). У прве три годне предмети су заједнички, а у четвртој години студенти се опредељују за одговарајући модул Пословни менаџмент или Информатички менаџмент. На студијском прогарму су сви предмети једносеместрални осим Енглеског језика. Изборна настава на студијском програму чини 20.83% укупног броја ЕСПБ, што је у складу са дефинисаним стандардом.  На све четири године студенти имају преко 20 часова активне наставе недељно (600 на годишњем нивоу). Од укупног броја часова активне наставе часови предавања су заступљени са више од 50%. Стручна пракса је обавезна у осмом семестру у обиму од 60 часова, она носи 2 ЕСПБ бода. Није предвиђен  начин оцењивања стручне праксе, што је препорука за установу да учини. Студент заврашава студије израдом Завршног рада који се састоји од израде самога рада  и одбране завршног рада пред комисијом, међутим, није дефинисано како се формира оцена завршног рада, што је препорука за установу да учини. Завршни рад носи 6 ЕСПБ бода.  Све табеле стандарда 5 су  попуњене, дати су сви  извештаји у форми електронског формулара.

У књизи предмета дати су називи предмета, типови предмета, статус предмета, број ЕСПБ бодова, име и презиме наставника. Дефинисани су циљеви предмета са очекиваним исходима, знањима и компетенцијама као и садржај предмета. Наведена је препоручена литература, методе извођења наставе, начин провере знања и оцењивања. У оквиру књиге предмета посебно је за похвалу одлична препоручена основна и додатна литература, као и веома добро конципиран садржај самих предмета. Препорука би могла бити мало детаљније дефинисати циљеве, а посебно исходе учења, јер би онда на основу исхода учења појединих предмета, установи било лакше да јасније дефинише и компетенције целокупног програма. Такође, препорука је да код услова предмета установа поведе рачуна да не дефинише одређена потребна предзнања из средње школе (нпр. установа наводи: "Основно знање из области социологије и економије из средње школе", "Основна знања из економских дисциплина стечена у средњој школи" ) немају сви средњошколци та знања, те на тај начин, установа практично ограничава упис појединих средњошколаца (који немају предмете из области економије), или не поштује оно што је написала у оквиру књиге предмета. Стога, је за установу сврсисходније да такве услове избрише. Код услова установа треба да дефинише који је минималан број ЕСПБ бодова да би се уписали предмети који се слушају на другој, трећој и четврој години. Такође, препорука за установу је да предмет Финансијски менаџмент и рачуноводство подели на два предмета, те да се прво изучава Рачуноводство, а потом Финансијски менаџмент, обзиром да је реч о врло сложеним предметима, које студенти јако тешко могу добро да савладају ако се уче заједно.

У структури студијског програма правилно су заступљене групе предмета према препорученим процентима. Академско-општеобразовни 15.60%, теоријско-методолошких, 19.50% научно-стручних и 35.11% и стручно-апликативних предмета 29.79%.

Студијски програм основних академских студија Инжењерског менаџмента је свеобухватан и целовит. У погледу савремености програма програм заслужује комплименте и похвале, како везано за курикулум тако и у погледу садржаја појединих предмета и препоручене литературе, али рецензент не даје максималну оцену због наведене примедбе да два модула нуде премалу разлику и њихови називи немају довољно упориште у курикулуму јер се разликују само у једној од четири године студија. Уверење је рецензента да би се спуштањем избора модула на трећу годину подигао квалитет програма.  Похвално је да Установа има мини студију, научни рад руководиоца програма и групе аутора, којим је пре установљавања овог програма практично разматрала светска и европска искуства на којим би се могао засновати квалитетан програма Инжењерског менаџмента, који је затим и реализовала и који је сада већ у процесу прве реакредитације (друга измењена и допуњена итерација програма).

Студијски програм је формално усаглашен са другим програмима Установе, и то како са програмом мастер академских студија истог усмерења тако и са осталим програмима академских студија Установе из богате лепезе која постоји у понуди. Са једне стране, очигледно је да је овај студијски програм Установа понудила за акредитацију са јасном визијом његовог места у програмима Установе, што се надовезује на традицију коју Установа већ има у погледу понуде овог програма. Установа међутим уочава и сама да овај програм није сасвим у складу са другим програмима у понуди, што је очигледно јер су програми Установе превише разнородни а што је последица жеље за тржишном оријентацијом и проширењем образовне понуде. Очигледна је цена такве политике, на нивоу основних академских студија овај програм не представља природни први корак за студенте који желе студије на мастер академским студијама других програмама који постоје у понуди Установе. Са друге стране очито је и позитивно да програм другачијом понудом преноси занимљиве садржаје другим програмима Установе који иначе не би постојали.

Ово је делимично дискутабилна тачка поднете документације иако се у материјалу снажно елаборира подударност програма са другим програмима европског и светског образовног простора, што се формално посматрано може прихватити и што указује на суштинску информисаност Установе код заснивања програма. Такође, рецензенту уверљиво делује и  репутација Установе и чињеница да је овај програм наследник курсева које Установа у тој области организовала још пре пар деценија. Са друге стране, у материјалу је неуверљиво демонстрирана усклађеност програма са програмима других европских и светских образовних установа, јер има пуно простора да се пруже уверљивији докази уместо пуког навођења институција са компатибилним програмима и Интернет линкова ка њима. Рецензент је остао помало разочаран изостанком упоредних табела које би сликовити доказале неоспорну чињеницу да је овај програм конципиран у складу са савременим европским и светским сродним програмима. У суштини, препуштено је рецензенту да се сам увери у тврдње Установе о директној компатибилности са истина већим бројем (чак седам) наведених сродних програма. Такође, уочава се да је показана компатибилност са програмима претежно струковних а не академских студија. Похвална је пракса да постоје уговори о сарадњи са страним универзитетима, махом из окружења.

Укупан број студената на установи је 1163, установа располаже са простором укупне површине 6146 m2 . Број студената на овом студијском програму је 480, а простор који је на располагању за овај студијски програм је укупан простор установе. Што указује да је број студената који се уписује у складу са просторним могућностима. Укупно просечно оптерћење наставника на целој установи је 5.84, а сарадника је 9.02, проценат наставе који држе наставници у радном односу је 93.92%. На студијском програму просечно оптерћење наставника  је 3.66, а сарадника је 6.45, проценат наставе који држе наставници у радном односу је 97.03%. Тако да је број студената усклађен и са могућношћу оптерећења наставника и сарадника.

При упису студијског програма Инжењерски менаџмент кандидати полажу пријемни испит из Економије или Математике, што је релевантно за тестирање способности студената за упис на овај програм.

ЕСПБ бодови су дефинисани за сваки предмет.

Сваки предмет је вреднован одређеним бројем ЕСПБ бодова у зависности од обима и врсте активности које студент треба да реализује у процесу савладавања градива  које је предвиђено за сваки предмет појединачно. Број ЕСПБ бодова утврђен је за поједине предмете по јединственој методологији која је усвојена на Факултету и односи се на све студијске програме. Сваком предмету се додељује одговарајући број ЕСПБ бодова тако да укупно оптерећење студента током године студија износи 1800 сати рада, односно 60 ЕСПБ бодова ( један бод вреди 30 сати рада). У зависности од оптерећења  студената на предмету (активна настава, семинарски, графички и осталои радови, консултацијем време за спремање и полагање испита) јединствено се додељује одговарајући број ЕСПБ бодова.Број бодова за сваки предмерт датог студијског програма се одређује на заједничком састанку шефова катедри на којима се предмет реализује и предметног наставника.

Успешност савлађивања градива од стране студената  прати се током школске године у процесу реализације наставе кроз следеће видове: припремљеност студената и његово присуство и активно учествовање у настави, израда семинарских радова, пројеката и других задатака као и парцијалне провере знања путем колоквијума. Свака од ових активности на сваком предмету је посебно вреднована одређеним бројем поена у зависности од радног оптерећења студента за њено савлађивање. На тај начин, студент у предиспитним обавезама у просеку остварује најмање 30 поена а највише 70 од укупно 100 поена колико је максимално могуће остварити полагањем испита.

За сваки предмет је јасно дефинисан процес стицања поена у предиспитним обавезама по свакој појединачној активности у оквиру предиспитних обавеза током одвијања наставе, као и активностима при полагању испита. За сваки предмет је на подсајту факултета www.menadzment.tf.bor.ac.rs јасно дата информација студентима о структури поена у појединим активностима наставног процеса.

На студијском програму Инжењерски менаџмент, у настави је  ангажовано 23 наставника, од којих је 21 наставник у пуном радном односу,  један наставник има 70% радног односа, док је по уговору ангажован 1 наставник. Просечно оптерећење наставника по овом студијском програму је 3.66. Ни један наставник на овом програму нема оптерећење веће од 12 часова активне наставе недељно. Просечно оптерећење наставника у установи је 5.84. Дате су све радне књижице наставника, као и уговор и сагласност за једног допунски ангажованог наставника.

Проценат часова активне наставе коју изводе наставници са 100% радног времена износи 97.03%.

На студијском програму Инжењерски менаџмент, у настави је  ангажовано 10 сарадника од којих су сви у пуном радном односу. Просечно оптерећење сарадника по овом студијском програму је 6.45. Ни један сарадник нема оптерећење веће од 10 часова. Просечно оптерећење сарадника на установи је 9.02. Дате су све радне књижице сарадника.

Наставници предвиђени за реализацију овог студијског програма  имају одличне референце, које укључују и радове публиковане у часописима на СЦИ и ССЦИ листи. 

Величина група за предавања и вежбе одговара Допуни стандарда за акредитацију студијских програма у оквиру техничко-технолошког поља.

Установа је обезбедила одговарајући простор за извођење наставе. Установа располаже простором укупне површине  6146 m2, површина која је расположива по програму је целокупан простор установе, обзиром да је број студената на овом програму 480, а у целој установи 1163  површина предвиђена за реализацију наставе је у потпуности у складу са стандардима.

Установа за потребе овог програма располаже са 1 амфитеатаром, 2 слушаонице,  5 учионица, 4 компјутерске лабораторије, 3 лабораторије за рад наставника и 1 библиотеку са читаоницом. Укупан простор установе је много већи од овде наведеног, с тим да је он намењен другим студијским програмима. У сваком случају просторни услови су одлични.

Установа је обезбедила одговарајући радни простор за наставнике и сараднике. Установа располаже са 19 кабинета за потребе наставника са овог програма.

Установа је обезбедила 181 библиотечку јединицу домаћих и страних аутора, које су релевантне за студијски програм.

Установа је обезбедила покривеност свих предмета релевантном литературом. Од 50 предмета 24 предмета аутор уџбеника је предметни професор. За све предмете постоје и књиге других аутора.

Установа је доставила одлично урађен извештај о самовредновању, као и низ допунских прилога, којим документује да се редовно прати квалитет студијског програма кроз периодичну спољашњу и унутрашњу проверу и да се предузимају мере за унапређење квалитета у погледу курикулума, наставе, наставног особља, оцењивања студената, уџбеника и литературе.

На установи је обезбеђена активна улога студената, што је и документовано у извештају о самовредновању.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ – ТЕХНИЧКИ ФАКУЛТЕТ У БОРУ  за студијски програм основне академске студије – ИНЖЕЊЕРСКИ МЕНАЏМЕНТ  у оквиру поље техничко-технолошких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02252/2013-04
17.01.2014. године
Б е о г р а д 

У В Е Р Е Њ Е
О АКРЕДИТАЦИЈИ студијског програма
основних академских студија
УНИВЕРЗИТЕТ У БЕОГРАДУ – ТЕХНИЧКИ ФАКУЛТЕТ У БОРУ са седиштем у  DOCVARIABLE ConvertString(Adresa,1,5) \* MERGEFORMAT ВОЈСКЕ ЈУГОСЛАВИЈЕ 12,  DOCVARIABLE ConvertString(Sediste,1,5) \* MERGEFORMAT БОР, ПИБ:  DOCVARIABLE PIB \* MERGEFORMAT 100629192, Матични број: 07130210, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма основне академске студије – ИНЖЕЊЕРСКИ МЕНАЏМЕНТ у оквиру поља техничко-технолошких наука и то за упис 120 (стодвадесет) студената у седишту Установе. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

